SET เสี่ยงเจอแรงขายทำกำไรหลังขึ้นแรง-หุ้นตปท.อ่อนตัว จับตาแนวรับ 1,200 จุด
SET เสี่ยงเจอแรงขายทำกำไรหลังขึ้นแรง-หุ้นตปท.อ่อนตัว จับตาแนวรับ 1,200 จุด
SET เสี่ยงเจอแรงขายทำกำไรหลังขึ้นแรง-หุ้นตปท.อ่อนตัว จับตาแนวรับ 1,200 จุด
8 เม.ย. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ยังมีโมเมนตัมเป็นบวกได้อยู่ จากมาตรการดูแลและเยียวยาโควิด-19 ระยะ 3 วงเงิน 1.9 ล้านล้านบาท คิดเป็น 11% ของผลิตภัณฑ์มวลรวมภายในประเทศ (GDP) แต่ระหว่างทางอาจเผชิญแรงขายทำกำไรออกมาบ้าง เนื่องจากเช้านี้ตลาดหุ้นในภูมิภาคเอเชียต่างติดลบกันเล็กน้อย เช่นเดียวกับดาวโจนส์ที่ติดลบไม่มาก
ทั้งนี้ บ้านเราอาจจะผันผวนได้เล็กน้อยระหว่างทางจากแรงขายทำกำไร แต่ภาพรวมยังเป็นบวก จากจำนวนผู้ติดเชื้อไวรัสโควิด-19 รายใหม่ที่น้อยลง และนโยบายของภาครัฐฯ ทำให้ตลาดฯน่าจะยังยืนเหนือระดับ 1,200 จุดได้ ซึ่งมองหุ้นจำพวก Domestic plays ที่มีการเติบโตจากภายในน่าจะกลับมาได้
นอกจากนี้ ให้ติดตามการประชุมกลุ่มประเทศผู้ส่งออกน้ำมัน (โอเปก) และรัสเซียในวันพรุ่งนี้ (9 เม.ย.) ซึ่งคาดว่าจะลดกำลังการผลิตประมาณ 10-15 ล้านบาร์เรล ส่วนราคาน้ำมันดิบ WTI เมื่อวานนี้ปรับตัวลงเกือบ 10% เป็นผลจากสำนักงานสารสนเทศด้านการพลังงานของรัฐบาลสหรัฐ (EIA) ปรับลดคาดการณ์ราคาน้ำมันดิบ WTI และราคาน้ำมันดิบเบรนท์ในปี 2563 แต่เช้านี้ราคาน้ำมันฟิวเจอร์สได้ปรับตัวขึ้น ซึ่งหุ้นในกลุ่มพลังงานน่าจะเล่นตามราคาน้ำมันฟิวเจอร์ส
พร้อมให้แนวรับ 1,200 จุด ส่วนแนวต้าน 1,238 จุด
 
 